laion/Wikipedia-Exotic huggingface dataset:
ראשוני ז'רמן

בתורת המספרים, מספר ראשוני p הוא ראשונִי ז'רמן, אם גם 2p+1 הוא מספר ראשוני. לדוגמה, המספר הראשוני 11 הוא ראשוני ז'רמן משום ש-23 ראשוני, ואילו 23 ראשוני ז'רמן, משום ש- 47 ראשוני. האחרון אינו ראשוני ז'רמן, שהרי 95 אינו ראשוני. ראשוניי ז'רמן קרויים כך על שם המתמטיקאית סופי ז'רמן, שהוכיחה עבורם את "המקרה הראשון" של השערת פרמה: אם p ראשוני ז'רמן, לא קיימים   x , y , z {\displaystyle \ x,y,z} שאינם מתחלקים ב- p, המקיימים   x p + y p = z p {\displaystyle \ x^{p}+y^{p}=z^{p}} . משערים שיש אינסוף ראשוניי ז'רמן. ואולם כמו השערת המספרים הראשוניים התאומים, השערה זו לא הוכחה. ראשוניי ז'רמן הראשונים הם 2, 3, 5, 11, 23, 29, 41, 53, 83, 89, 113, 131, 173, 179, 191, 233, 239, 251, 281, 293, 359, 419, 431 ו- 443. לפי קירוב היוריסטי של הארדי וליטלווד, מספר ראשוניי ז'רמן שמתחת לגבול נתון n הוא   2 C 2 n log ⁡ ( n ) 2 {\displaystyle \ 2C_{2}{\frac {n}{\log(n)^{2}}}} , כאשר   log {\displaystyle \ \log } הוא הלוגריתם בבסיס הטבעי, ו-   C 2 ≈ 0.66 {\displaystyle \ C_{2}\approx 0.66} הוא קבוע הראשוניים התאומים. עבור n=10000, האומדן הזה חוזה 156 ראשוניי ז'רמן, פחות ב-20% מן המספר הנכון, 190. עבור   n = 10 7 {\displaystyle \ n=10^{7}} , האומדן 50,822 נמוך בכ-10% מן המספר האמיתי, 56,032. ראשוני ז'רמן הגדולים ביותר (נכון לאוגוסט 2021) הם: טבלת ראשוני ז'רמן סדרה A005384 באתר OEIS – האנציקלופדיה המקוונת לסדרות של מספרים שלמים ראשוני ז'רמן, באתר MathWorld (באנגלית) The Top Twenty Sophie Germain Primes — from the Prime Pages. Retrieved 17 May 2020. The Prime Database: 2618163402417×21290000 - 1 "PrimeGrid's Sophie Germain Prime Search" (PDF). PrimeGrid. נבדק ב-18 באפריל 2012. {{cite web}}: (עזרה) The Prime Database: 183027*2^265440-1. From The Prime Pages. The Prime Database: 648621027630345*2^253824-1. The Prime Database: 620366307356565*2^253824-1 The Prime Database: 1068669447*2^211088-1 From The Prime Pages. The Prime Database: 99064503957*2^200008-1 From The Prime Pages. The Prime Database: 607095*2^176311-1. The Prime Database: 48047305725*2^172403-1. The Prime Database: 137211941292195*2^171960-1.
נשא גלוקוז

נשאי גלוקוז (GLUT או משפחת SLC2A) הם חלבונים ממברנליים הנמצאים ברוב תאי היונקים. משפחה זו אחראית להעברת הקסזות, שהן קבוצה של פחמימות בעלות 6 פחמנים, שהמוכר ביותר בהן הוא הגלוקוז, בין צידי הממברנה הביולוגית. גלוקוז הוא סובסטרט (מצע) חיוני לחילוף החומרים של רוב התאים. מכיוון שגלוקוז היא מולקולה פולרית, העברתה דרך הממברנה הביולוגית דורשת חלבוני העברה ספציפיים. העברה דרך ממברנה עליונה של מעי ותאי האפיתל בכליות תלויה בנוכחות של סימפורטר משני פעיל Na+ /גלוקוז, SGLT2 ,SGLT1 אשר מרכזים את הגלוקוז בתוך התאים תוך שימוש באנרגיה המסופקת על ידי קוטרנספורטר של יוני Na+ במורד הגרדיאנט האלקטרוכימי. דיפוזיה מקלה מעבר של גלוקוז דרך הממברנה התאית, מזורזת על ידי נשאי גלוקוז אשר שייכים לסופר משפחה של מקלי העברה הכוללים נשאים אורגניים של אניון וקטיון, נשא הקסוזת השמרים, הקסוזת צמח/סימפורטי פרוטון וסוכר בקטריאלי/סימפורטר פרוטון. תנועת מולקולות על ידי חלבוני נשא גלוקוז מתרחשת באמצעות דיפוזיה מקלה. זה מאפשר למולקולות עצמאות מבחינת אנרגיה, שלא כמו נשאים אקטיביים אשר לעיתים קרובות דורשים נוכחות של מולקולות ATP ואף עוצרים אם יחס ATP ל-ADP נמוך מדי. GLUT הם חלבונים אינטגרליים המכילים 12 מבני הליקס הנפרסים על כל הממברנה שבהם הקצוות הטרמינלים קרבוקסילי ואמיני חשופים לצד הציטופלסמתי של הממברנה הפלסמה. חלבוני GLUT נושאים גלוקוז והקסוזות מאותה משפחה על פי מודל של תצורה משתנה שמנבא שהנשא חושף אתר קשירה לסובסטרט בודד אל פנים וחוץ התא. קשירה של גלוקוז לאתר אחד מעוררת שינוי מבני ומשחררת גלוקוז לצד השני של הממברנה. כל איזופורם של נשא גלוקוז ממלא תפקיד מסוים בחילוף החומרים של גלוקוז המוגדר על ידי התצורה של ביטוי רקמות, קינטיקת העברה ובקרה על ביטוי במצבים פיזיולוגיים שונים. עד עתה 13 איברים מ-GLUT או SLC2 זוהו. על בסיס זהויות רצפים של משפחת GLUT חולקה לשלושה תת-משפחות. רוב התאים אינם מסוגלים לייצר גלוקוז חופשי עקב חוסר בביטוי של גלוקוז – 6 פוספטאזה ויכולים רק לצרוך גלוקוז ולבצע קטבוליזם. רק תאי הכבד, ובתנאי צום מחמירים תאי מעי וכליות, מסוגלים לייצר גלוקוז עקב הפעלה של תהליך גלוקונאוגנזה וגליקוגנוליזה. ארז גרטי, שימוש במפל ריכוזים לספיגת גלוקוז במעי, במדור "מאגר המדע" באתר של מכון דוידסון לחינוך מדעי, 30 ביולי 2009
מרקורי (רכב)

מרקורי (באנגלית: Mercury) היה מותג מכוניות שיוצר על ידי חברת פורד. בשנת 1939, החליטה פורד על ייצור מותג חדש – מכוניות יוקרתיות יותר, בין הפורד העממי לבין הלינקולן הגדולות והמפוארות. הם למעשה חיפשו מותג שישמש עבורם מה ששימשה ביואיק עבור ג׳נרל מוטורס – מותג פאר־ביניים בין השברולט לקאדילק. גם היום משתמשים בשדרוג זה (כמו לקסוס מבית טויוטה, מייבך של מרצדס ועוד). המותג מרקורי קרוי על שמו של מרקוריוס, שליח האלים במיתולוגיה הרומית (מקבילו של הרמס במיתולוגיה היוונית), שליח קל רגליים, חֶצְיוֹ אל וחציו אדם ולראשו קסדה ובה זוג כנפיים. זהו למעשה סמלה המסחרי הראשון של החברה. מרקורי שוּוק רק למדינות כמו ארצות הברית, פוארטו ריקו, ברזיל, מקסיקו וגם למזרח התיכון, ובכללן ישראל. המותג היוקרתי מרקורי שימש את פורד ללא הפסקה משנת 1939 ועד לשנת 2010, אז הודיעה החברה על הפסקת ייצורו של המותג. בשנות החמישים והשישים, ניסו אנשי חטיבת מרקורי להעניק למכוניות שלהם ערך מוסף של ביצועים, עיצוב והידור ובכך להיענות לקהל אנין הטעם והעשיר שחיפש רכב מנהלים מפנק. לישראל יובאו בשנות השישים והשבעים מספר דגמים: קומט, קוגר ומאבריק. לישראל הגיע לראשונה בשנת 2007 דגם נדיר ומיוחד ביבוא אישי על ידי חבר מועדון החמש גידי אשכנזי – המונטקלייר Breezeway שנת יצור 1964. המונטקלייר היה בין הדגמים הגדולים והמובילים של מרקורי, החל במונטריי, שהייתה ברמת גימור נמוכה יותר (ועדיין מפוארת למדי), דרך המונטקלייר, שהייתה בגימור הביניים, וכלה ב־Park‐Lane היוקרתית ביותר, שהתבססו על אותו המרכב של 2170 ק״ג. משנות הארבעים ואילך שימשו את המשטרה בארצות הברית דגמי מונטריי, מרקיז ועד לגרנד מרקיז בימינו. המונטקלייר נקראה ע״ש העיירה היוקרתית מונטקלייר שבניו ג׳רזי. את דגמי המונטקלייר ניתן היה להזמין בשני סוגי מרכב – Maruder, שהיה קונבנציונלי למדי, ו־Breezeway, שהיה עיצוב מיוחד שבו היה לחלון האחורי שיפוע שלילי ומנוע חשמלי שניתן היה להוריד אותו, ועל ידי כך לאוורר את הרכב. מכאן שמו – Breezeway. למונטקלייר היו תוספות פאר רבות וכמו מכוניות אמריקאיות רבות היא צוידה במנוע V8, בנפח 390 אינץ׳ מעוקב (שהם 6,400 סמ״ק) והספק של 300 כ״ס. ממסרת הילוכים אוטומטית עם 3 הילוכים ובאורך של 5.7 מטרים ובסיס גלגלים של 3.20 מטרים. רכב המרקורי האחרון, מדגם גראנד מרקיז, ירד מפס הייצור ב־4 בנובמבר 2011. מרקורי סדרה M (1946–1968) מרקורי וויאג׳ר (1957–1958) מרקורי קומיוטר (1957–1962, 1964–1968) מרקורי טרנפיק קרוזר (1957–1958) מרקורי פארק ליין (1958–1960, 1964–1968) מרקורי מונטקלייר (1955–1960), (1964–1968) מרקורי מטאור (1960–1963) מרקורי S‐55 (1962–1963, 1966–1967) מרקורי ציקלון ספוילר 2 (1969) מרקורי ציקלון (1964–1971) מרקורי לינקס (1980–1987) מרקורי מילאן (2005–2010)
דולב מזרחי

דולב מזרחי (שם מדעי: Platanus orientalis) הוא מין של דולב, עץ גדול ממדים המצוי לרוב לצד מקווי מים. הוא נציג יחיד של משפחתו בישראל. העץ גבוה, קליפתו מתקלפת ולכן צבע קליפת הגזע משתנה. תכונה זו מקנה לעץ מראה ותיק, אולם אין אפשרות לאמוד את גילו של העץ לפי קריטריונים חיצוניים כדוגמת מראה ועובי הגזע. משום מראה העלה המפורץ שלו, שלכת החורף המרשימה וכן הלאה, יש הנוטים לבלבל סוג זה עם הסוג אדר- 'acer', המוכר לנו מדגל קנדה ומסירופ מייפל. אדר סורי ואדר קטן-עלים מייצגים סוג זה בארץ. משום יופיו, קורתו הישרה וצילו הרב בקיץ, עץ זה ניטע גם כעץ נוי. העלה שסוע לכ-5 אונות, שפתו משוננת. קיימים שני עלי לוואי, הקטנים מן העלה. העץ נשיר, ושלכתו יפה. ניתן לזהות מרחוק את פלג המים של הנחלים שהעץ שוכן בהם: בעונת הסתיו העלים מצהיבים; בעונת החורף רוב העלים נושרים; בעונת האביב העץ מלבלב, והוא ניכר בצבע ירוק בהיר ו"חי" על פני שאר צמחי החורש, במשך כל הקיץ. הפרי הוא אגוזית עגולה, ניכרת בעוקצים הארוכים ובציצת שערות ארוכות. העץ מלווה פלגי מים ומעיינות, במיוחד בצפון הארץ. ככזה הוא נחשב לנדיר, אולם אין הוא נחשב בסכנת הכחדה, משום שבית גידולו לא מאוים באופן יחסי. נוכל לפגוש אותו במערכת יובלי הירדן, נחל דליות שבגולן, ובנחלי הגליל האיתנים כדוגמת נחל עמוד, כזיב ובצת. דולב מזרחי הוא ערך טבע מוגן על פי חוק בישראל. עצי הדלב המרשימים הסמוכים לעין זיו שבנחל כזיב סמלו את זכות הטבע למים, כאשר המעיין השופע הזה נתפס על מנת לשמש כמי שתייה עבור אזור הצפון. בעקבות הדלדלות המים באפיק, היה חשש למגוון היצורים החבים את חייהם למי המעיין. ויותר מכל, הדולב המרשים גילה סימני עקה. כך הושגה פשרה, ובשעות הבוקר מזרימה חברת 'מקורות' מים, מהם נהנים שוכני השמורה- מגוון צמחייה ובעלי החיים, וכמובן המטיילים. והדולבים האיתנים- עדות לפשרה זו. מין זה נמצא גם במספר מעיינות באזור יהודה ושומרון. שמו אף השתמר בשמות מקומות באזור: ואדי דילב שבהרי בנימין שם עד היום נותרה קבוצת עצים. האתר נמצא בשמורת טבע 'דולבים'. זהו מקור שם ההתנחלות הסמוכה דולב. נחל דולב, הוא יובל של נחל שורק בהרי יהודה, שנתן את שמו לשמורת נחל דולב, הכוללת מסלולי טיול פופולריים כדוגמת נחל המערה ובו מערת התאומים. לא ברור האם פרטים אלו של הדולב המזרחי הם צמחי בר מקומיים, או שהובאו על ידי האדם. ישראל מהווה את גבול תפוצתו הדרומי של עץ זה. מדיה וקבצים בנושא דולב מזרחי בוויקישיתוף דולב מזרחי, באתר ITIS (באנגלית) דולב מזרחי, באתר NCBI (באנגלית) דולב מזרחי, באתר האנציקלופדיה של החיים (באנגלית) דולב מזרחי, באתר צמח השדה דולב מזרחי, באתר צמחיית ישראל וסביבתה דולב מזרחי, באתר Tropicos (באנגלית) דולב מזרחי, באתר GBIF (באנגלית) דולב מזרחי, באתר The Plant List (באנגלית) דולב מזרחי, באתר IPNI (באנגלית) דולב מזרחי באתר הרשימה האדומה של IUCN משה לעד, הענק הטוב מציע את השלכת הכי יפה בישראל, באתר הארץ, 19 באוקטובר 2021 אכרזת גנים לאומיים, שמורות טבע, אתרים לאומיים ואתרי הנצחה (ערכי טבע מוגנים), ה'תשס"ה-2005, ק"ת 6369, ה'תשס"ה, 15 בפברואר 2005 (תוקן ב־17 בדצמבר 2019), בספר החוקים הפתוח
מאזן הנוחות

מאזן הנוחות הוא מושג הלקוח מעולם המשפט, והוא דרך משפטית לקבל הכרעה תוך כדי בחינת התוצאה האפשרית של ההכרעה. כאשר לשני צדדים בדיון משפטי ישנם טיעונים בעלי משקל, וקשה להכריע משקלו של מי עדיף – פועל השופט לפי מבחן מאזן הנוחות. הוא מניח שתי תוצאות אפשריות, ובוחן מי מהצדדים בדיון יינזק יותר אם יוחלט לטובת צד זה או אחר. התוצאה שתגרום את הנזק הקטן יותר היא אשר תהיה עדיפה, ועל פיה תינתן הכרעה. מבחן מאזן הנוחות עולה לעיתים קרובות בעת דיונים על בקשה למתן צווים שונים כמו צו עיקול או צו מניעה, שבה בוחן בית המשפט את הנזק שייגרם למבקש אם לא יינתן הצו אל מול הנזק שייגרם למשיב אם כן יינתן צו כמבוקש. כאשר בכל אחת מהחלופות - נזק שייגרם עלול להיות בלתי הפיך. לעיתים צד אחד בתביעה טוען מראש טענה הקשורה במאזן נוחות. לדוגמה, אזרח התובע לסגור מפעל בשכנותו הגורם לרעש בלתי נסבל, ואילו המפעל משיב כי הרעש אינו גורם נזק משמעותי, אם בכלל, ולחלופין מעלה את הטענה כי סגירת המפעל תביא עליו נטל כלכלי כבד מנשוא. גם במשפטים פליליים, מפעילים לעיתים את מבחן מאזן הנוחות. כך למשל השיקולים למתן עבודות שרות לציבור (של"צ) ללא הרשעה בדין, קשורים למבחן מאזן הנוחות – במקרים בהם נעברה עבירה שחומרתה אינה גדולה, וברור כי לכאורה יש להרשיע את הנאשם, ואף התביעה עומדת על כך שיורשע, וטוענת כי אי-הרשעה תהווה מסר שלילי לעבריינים פוטנציאליים, ויאבד ממד הגמול והעונש. מנגד מעלה הנאשם את הנזק הבלתי הפיך שייגרם לו בעבודה ובחיי המשפחה אם יורשע ויוטל עליו כתם לכל החיים. אם יהיה השופט סבור כי הנזק שייגרם לנאשם גדול יותר מהנזק שייגרם לחברה מאי-הרשעתו, יסתפק בעבודות שרות ללא הרשעה. החלטת בית משפט הבוחנת את מאזן הנוחות בא 064716/07, בש"א 179462/07, רוזנפלד ז'וסי נגד פרדריקה בר 231 בע"מ.
אוריאל נספולי

אוריאל נספולי (באיטלקית: Uriel Nespoli, ‏15 בינואר 1884 - יוני 1973) היה מנצח איטלקי, שנולד בנאפולי. נספולי, שהיה תלמידו של לאופולדו מוניונה, התמחה באופרה איטלקית. הוא נחשב ל"אוצר לאומי" באיטליה ובשנת 1931 הועבר בחשאי לארצות הברית לביטחונו האישי. תחילה כיהן כמנהל מוזיקלי של התזמורת הסימפונית של יוסטון, שחזרה לפעולה אחרי הפסקה של 13 שנים מאז 1918, כאשר התפרקה עקב מלחמת העולם הראשונה ומחסור כללי במימון. אחרי שניצח על קונצרטים באביב 1931 וכל עונת 32–1931, פוטר נספולי ממשרתו ביוסטון. הוא המשיך בקריירת הניצוח בניו יורק והיה המנצח השלישי שניצח על לה בוהם של פוצ'יני, עובדה שעליה לא סלח כנראה מעולם לפוצ'יני, עמיתו ומכרו הוותיק. עם זאת, נראה שנספולי היה בברזיל כשהאופרה עלתה על הבימה בהצגת הבכורה. בין מיודעיו הרבים הייתה גם זמרת הסופרן האופראי רוזה פונסל, שאליה שלח כמה זמרי אופרה לעתיד לקבל שיעורים בוילה פאצ'ה שלה בבולטימור. Roussel, Hubert. The Houston Symphony Orchestra 1913-1971. Austin: University of Texas Press, 1972. ISBN 0-292-73000-4. Social Security Death Index (United States). Accessed via RootsWeb.com. אוריאל נספולי, באתר MusicBrainz (באנגלית)
פק

האם התכוונתם ל... אישים בשם זה: אד פק (אנ') – שחקן אמריקאי בוב פק – שחקן בריטי ג'וש פק – שחקן יהודי אמריקאי גרגורי פק – שחקן קולנוע אמריקאי וולפגנג פאק – שף אמריקאי אחר: פּאק (או פּוּק) - שדון, מגיבורי המחזה "חלום ליל קיץ" פאק (ירח) – אחד הירחים של אורנוס פק-מן – משחק ארקייד Fuck – מילת גנאי באנגלית פאק (Puck) - כינוי לדיסקית הגומי המשמשת במשחק הוקי קרח פאק פוק
ארנסט הופמן

ארנסט היינריך הופמן (באנגלית: Ernst Heinrich Hoffmann,‏ 1899 - 3 בינואר 1956) היה מנצח אמריקאי, שכיהן כמנהל מוזיקלי של התזמורת הסימפונית של יוסטון במשך 11 שנים. הופמן נולד בבוסטון, מסצ'וסטס. אביו היה כנר בתזמורת הסימפונית של בוסטון. אף כי ארנסט היה נגן מוכשר בנעוריו, כאשר למד נגינה בפסנתר אצל הרולד באואר, בחר להירשם לתוכנית האנתרופולוגיה באוניברסיטת הרווארד. הופמן סיים את לימודיו בהצטיינות יתרה בתחום זה והוצעה לו משרה בפקולטה לאנתרופולוגיה באלמה מאטר שלו. הוא דחה את ההצעה ובשנת 1920 נסע תחת זאת לגרמניה ללמוד מוזיקה בקונסרבטוריון בברלין. בתקופה זו פגש את אנמריה קלרה ("מיני") הופמן (שם נעוריה), מורה גרמנייה למתמטיקה ושפות. השניים נישאו בשנת 1922 והביאו לעולם ילד אחד, קליפורד, בשנת 1927. לאחר לימודיו בברלין, השתתף הופמן ככנר בתזמורות תיאטרון בברלין, לעיתים קרובות תחת שרביטו של ריכרד שטראוס הנודע. ב-1924 התמנה כמנצח ראשי של האופרה והפילהרמונית של ברסלאו, משרה שבה החזיק במשך עשר שנים עד שהוחלט, עם עליית היטלר לשלטון, שאינו רצוי במשרתו זו בגלל אזרחותו האמריקאית. הופמן חזר לארצות הברית ב-1934. בבוסטון ייסד את תזמורת קומונוולת' הסימפונית והיה למנהלה המוזיקלי. הנהלת התזמורת הסימפונית של יוסטון התרשמה ממנו בכהונתו זו והזמינה אותו לכהן ב-1936 כמנהל מוזיקלי של תזמורת יוסטון. הופמן היה דמות מקובלת ביוסטון ותקופת כהונתו שם הייתה ארוכה משל כל מנהל מוזיקלי שקדם לו. בשנת 1947 עזב הופמן את יוסטון וכעבור זמן קצר התקבל לעבודה כאחראי על המוזיקה התזמורתית באוניברסיטת אינדיאנה, משרה בה התמיד עד מותו. בדרכם לאינדיאנה, לאחר ביקור של חג המולד בשנת 1955 אצל בנם ביוסטון, נהרגו ארנסט ואנמריה הופמן בתאונת דרכים בכביש כפרי בלואיזיאנה, ב-3 בינואר 1956. Roussel, Hubert. The Houston Symphony Orchestra 1913-1971. Austin: University of Texas Press, 1972. ISBN 0-292-73000-4. ארנסט הופמן, באתר MusicBrainz (באנגלית)
ספקטרום

ספקטרום (מאנגלית: Spectrum; על פי האקדמיה ללשון העברית: מִקְשֶׁתֶת) היא מילה כללית המשמשת בתחומים רבים לתאר בדרך כלל מצב הקשור ברציפות כלשהי. השימוש במונח נעשה לראשונה במדע האופטיקה כדי לתאר את צבעי הקשת בתחום הנראה המופרדים על ידי מנסרה אופטית (פריזמה). מאז התפתח השימוש במונח למשמעויות בתחומים רבים כאנלוגיה לנושא באופטיקה, למשל "ספקטרום של דעות פוליטיות", או "ספקטרום פוליטי", "ספקטרום השימוש בסמים", "ספקטרום הפרעות מצב רוח" ו"ספקטרום אוטיסטי". כאנלוגיה, ערכים בתוך הספקטרום אינם בהכרח מוגדרים בצורה כמותית, או מספרית. שימוש זה מתייחס לקשת רחבה של מצבים או התנהגויות המאוגדות יחדיו ונחקרות תחת אותו כותר לצורך הפשטתן. כשמדובר בספקטרום בגלים אלקטרומגנטיים ובספקטרום האלקטרומגנטי, הכוונה היא לספקטרום התדרים או ספקטרום ההספק שהוא טווח או קשת ההספקים בספקטרום תדרים מסוים (המתאים לממוצע ריבועי המתחים). על מנת למצוא את ספקטרום התדרים של אות מסוים יש לבצע עליו התמרת פורייה. ספקטרום התדרים מספק מידע על הרכב תדריו ועוצמתו של כל גל (שאיננו חייב להיות סינוסואידי). בספקטרום התדרים ייתכנו ערכי תדר שליליים עבור אורכי גל מסוימים, בפירוק לאקספוננטים מרוכבים במקום לסינוסים. בשימושים מעשיים נהוג להתעלם מהציר השלילי, הן של העוצמה והן של התדר. גל סינוס בדיד ורציף יראה בציר התדר כקו אנכי בודד. גל ריבועי יראה כמריחה רחבה על גבי ציר התדר. זו אחת הסיבות שבגללה משתמשים באפנון לאותות ספרתיים. המשמעות הקדומה של המילה ספקטרום נובעת מלטינית והיא רוח רפאים. הפיזיקאי האנגלי, אייזק ניוטון, שהיה הראשון שפיצל בתנאי מעבדה את האור הלבן לקשת צבעים וכינה אותה בשם ספקטרום בגלל יופיים של הצבעים שנראו לו כרוחות עליזות. פיצול זה בוצע באמצעות מנסרה. הספקטרום של אור השמש לדוגמה, מורכב מכל צבעי הקשת (שהיא בעצמה פירוק של אור השמש לפי אורכי הגל שלו). למקורות אור שונים (גם כאלו שנראים באותו צבע) לרוב ספקטרום תדרים שונה. התצוגה של האור מראה קווי ספקטרום בו כל קו מייצג צבע אחר. כאשר התגלו שאר התחומים של הקרינה האלקטרומגנטית, כמו גלי רדיו, אינפרה אדום וכו', הורחבה משמעות המושג ספקטרום מתחום האור הנראה לכל הגלים האלקטרומגנטיים (ולכל הגלים בכלל). ספקטרום רציף ספקטרום בליעה ספקטרום פליטה הספקטרום האלקטרומגנטי הרחבות ספקטרליות ספקטרוסקופיה ספקטרומטר אופטי ארז גרטי, ספקטרום בליעה/פליטה – טביעת האצבע של החומר, במדור "מאגר המדע" באתר של מכון דוידסון לחינוך מדעי, 28 ביולי 2011 ספקטרום, באתר אנציקלופדיה בריטניקה (באנגלית) מִקְשֶׁתֶת, באתר האקדמיה ללשון העברית
קונבאייר 990

קונבאייר 990 קורונאדו (באנגלית: Convair 990 Coronado או CV-990) הוא מטוס סילון צר-גוף שנבנה על ידי קונבאייר. מטוס זה הוא גרסה גדולה יותר לדגם 880, גרסה שכללה הגדלת תא הנוסעים וחיזוק קורות התמך של הכנפיים, במטרה להשיג יציבות רבה יותר בטיסה מהירה. המטוס נבנה בשנות ה-60 המוקדמות של המאה ה-20, הכיל מקום ל־120 נוסעים (דגם 990A) ונועד למלא את הנישה של מטוס בגודל בינוני המסוגל להגיע לטווחים ארוכים. כ-20 חברות תעופה בעולם השתמשו במטוס זה עבור טיסות בטווחים בינוניים עד ארוכים עד הופעתם של דגמי הבואינג החדשים באותה תקופה, בואינג 727 ובואינג 720 אשר התאימו יותר לדרישות חברות התעופה השונות. הקונבאייר 990 נדחק לשוליים והזמנות ייצור רבות בוטלו. כתוצאה מכך, נסגר קו הייצור של מטוסי קונבאייר לחלוטין לאחר שיוצרו רק 37 מטוסים. Convair 990 CV-990 - באתר Global Security. (באנגלית) מדיה וקבצים בנושא קונבאייר 990 בוויקישיתוף NASA – ‏1994 בחלק מהמקורות מופיע הנתון 149 נוסעים.
סאמאלאהדנמקי

אתר הקבורה מתקופת הברונזה בסאמאלאהדנמקי (פינית Sammallahdenmäen pronssikautiset röykkiöhaudat; שוודית Bronsåldersgravrösena i Sammallahdenmäki) ליד העיר לאפי בדרום-מזרח פינלנד הוא אתר קבורה השוכן על גבעה ומתוארך לתקופה שבין שנת 1500 לפנה"ס ועד 500 לפנה"ס. כשהאתר היה פעיל הוא שכן לחופי מפרץ בוטניה אך נסיגת מי הים הביאה לכך שכיום הוא מרוחק ממנו מרחק של כ-15 ק"מ. המקום הנחשב לאתר הקבורה מתקופת הברונזה החשוב בסקנדינביה, הוכרז בשנת 1999 כאתר מורשת עולמית. אתרי תרבות הברונזה באזור השתרעו לאורך חופיה המערביים של פינלנד ובאיי הארכיפלג במפרץ בוטניה. התרבות פרחה במחצית השנייה של האלף ה-2 לפנה"ס ובמחצית הראשונה של האלף ה-1 לפנה"ס, וחפצי ארד נמצאו באזור בשפע למרות שארד הוא סגסוגת של נחושת ובדיל שאינם מצויים באדמות המקום, ועל כן הובאו אליו ממרחקים. ערכם ההיסטורי והתרבותי של הממצאים רב בשל כך שהם נקשרו לאתרי קבורה ופולחן דוגמת תילי אבנים (Cairn) וקברים אחרים. למעלה מ-3000 תילי אבנים הוקמו מסלעים במקומות הצופים אל הים לאורך חופי פינלנד. הם מכילים שרידי אדם שנקברו במקום או שנשרפו לצד חפצים שונים שהושמו בקברים. אתר הקבורה על גבעת סאמאלאהדנמקי הוקם על ידי כת עובדי השמש. האתר משתרע לאורך קו הרכס והמורדות העליונים של גבעה באורך 700 מטר. בתחילה הייתה הגבעה במקום קרחת מעצים, ועל כן נשקף ממנה נוף אל הים והיא הייתה חשופה אל אור השמש מכל כיווניה. במקום 33 תילי אבנים המסמנים קברים, וזהו אתר הקבורה הגדול מסוגו בפינלנד. 28 מתילי האבנים מתוארכים בוודאות לתקופת הברונזה המוקדמת למרות שבאתר זה לא נמצאו חפצי ארד. תילי האבנים נבנו מסלעי גרניט שנחצבו במורדות הגבעה או שנמצאו במקום עצמו, והם מסווגים למספר קבוצות בהתאם לצורתם וגודלם - תילים קטנים ונמוכים, תילי אבנים גדולים ותילים עגולים מוקפים בקירות העשויים מסלעי אבן. שניים מהתילים במקום היו בין ארבעת התילים הראשונים שנחקרו באתר בשנת 1891 ונחשבים ליוצאי דופן: "תל האבנים הארוך של הוילו" (Huilun pitkä raunio) בנוי בצורת אליפסה באורך של 24 מטר וברוחב של כ-8 מטר. הוא הורחב בשלוש הזדמנויות ולא נמצאו בו שרידי עצמות אלא פחם עץ ותו לא. תל "רצפת הכנסייה" (Kirkonlaatia) בנוי בצורת מלבן. אורכו 16 מטר, רוחבו 9 מטר וגובהו חצי מטר. הוא שטוח ונעדר קיר חיצוני ושכבת האבנים שבו דקה יותר במרכזו. חפירות בתל זה גילו מבנה פנימי שייעודו אינו ברור. מדיה וקבצים בנושא סאמאלאהדנמקי בוויקישיתוף המקום באתר רשות העתיקות הלאומית
המפלגה הרפובליקנית (פירושונים)

האם התכוונתם ל... המפלגה הרפובליקנית (אלבניה) המפלגה הרפובליקנית (איטליה) המפלגה הרפובליקנית (אירלנד) המפלגה הרפובליקנית (אנגולה) המפלגה הרפובליקנית (אסטוניה) המפלגה הרפובליקנית (אפגניסטן) המפלגה הרפובליקנית (ארצות הברית) המפלגה הרפובליקנית (גרמניה) המפלגה הרפובליקנית (מולדובה) המפלגה הרפובליקנית (טורקיה) הרפובליקנים (צרפת) המפלגה הרפובליקנית של ארמניה המפלגה הרפובליקנית לעבודה וצדק המפלגה הרפובליקנית הפשיסטית המפלגה הרפובליקנית הבלטית המפלגה הרפובליקנית של רוסיה המפלגה הרפובליקנית הטורקית המפלגה הרפובליקנית של הודו
חאן מנולי

חאן מנולי הוא מבנה ברחוב בית אשל 11 ביפו הקרוי על שם בעליו הארמני שאה מנוליאן שהיה הקאוואס של הקונסול האוסטרי ביפו. המבנה שכן בלב האזור המסחרי שבכניסה לעיר, בין סוק א-דיר היווני שמצפון וממזרח לו, לבין השוק שברחוב יפת מדרום וממערב לו. הוא שימש כחאן חשוב לסוחרים שהגיעו לסחור ביפו, וכתחנת מעבר לרבים מראשוני העלייה הראשונה עד העלייה הרביעית. כמקובל בחאנים רבים באימפריה העות'מאנית, שילב הבניין בין אכסניה ששכנה בקומה השנייה, ובין מחסן סחורות בקומת הקרקע. עוד שכנו מחסנים ביצרו[דרושה הבהרה] ובמקום היו גם אורוות לאחסון בהמות המסע של הסוחרים וכן לבעלי החיים שהובאו ליפו בטרם נמכרו או לאחר שנקנו. המבנה שימש כמרכז ציבורי ופוליטי של הקהילה היהודית בעיר, ובו המתינו חולים שהובאו ליפו עד שימצא רופא שייבוא לבקר אותם. חולים אשר לא היה בידם כסף כדי לשלם את הוצאות האשפוז בבית החולים שער ציון שבעיר, נותרו לעיתים במבנה החאן. מחזיתו של החאן יצאו דיליז'נסים לירושלים וליעדים נוספים בעורפה של יפו, כך שהמקום שימש גם בתור תחנה מרכזית לכרכרות ולעגלות. המבנה כונה על ידי משה סמילנסקי בכינוי "מרכז המושבות ביפו", ובסביבתו שכנו מוסדות אשר סייעו לקליטת העולים, ובהם ועד חובבי ציון והמשרד הארצישראלי. שנים רבות ניהלו את החאן הזוג ישראל ורבקה כהן. הערבים שיבשו את שמו של ישראל-שרול וקראו לו "סרור" ואת המבנה כינו "חאן סרור". בשנים 2005-2006 עבר המבנה שיפוץ מקיף והוא ניכר בשורת הקשתות שבקומת הקרקע שלו, הסוגרות על ארקדה. בקומה השנייה תלויה מרפסת מוארת, אליה מובילות דלתות מסוגננות רבות, ומעליהן שורת חלונות עגולים. על גג המבנה שלושה חלונות מעוגלים הניצבים במעין אנטבלטורה. בעבר בלטו בחזית המבנה "קורות ברזלים" מתחת לארקדות החזית כדי למנוע קריסה של המבנה. משה סמילנסקי, מרכז המושבות ביפו - 1890 (בתוך) אברהם יערי, זכרונות ארץ ישראל - כרך ב'. משה סמילנסקי, משפחת האדמה, ספר ראשון, הוצאת עם עובד, תשי"ד. מדיה וקבצים בנושא חאן מנולי בוויקישיתוף
ואנדה (מחוז)

ואנדה (בצרפתית: Vendée) הוא מחוז וחבל ארץ בצרפת הנקרא על שמו של נהר ואנדה החוצה אותו ממזרח למערב. המחוז נמצא בחבל הארץ פיי דה לה לואר ועיר הבירה שלו היא לה רוש-סור-יון. מלחמות הוואנדה (1793–1796) היו התקוממויות אנטי-מהפכניות במערב צרפת במהלך המהפכה הצרפתית. הראשונה והחשובה ביותר התרחשה בשנת 1793 בחבל ואנדה רבתי, שכלל חלקים נרחבים ממחוזות הלואר תחתית (הלואר האטלנטי), מן ולואר, דה-סוור. באזור זה שהפך לקתולי אדוק, המהפכה של שנת 1789 התקבלה בהתלהבות מועטה. הסימנים הראשונים לאי שביעות רצון בולטת הופיעו עם חקיקת חוקת הכמורה (יולי 1790) שהנהיגה פיקוח קפדני על הכנסייה הקתולית. לה רוש-סור-יון (La Roche-sur-Yon) שאלאן (Challans) לה סאבל ד'אולון (Les Sables-d'Olonne) לה-ארבייה (Les Herbiers) פונטנה-לה-קונט (Fontenay-le-Comte) פוי דו פו Le Puy-du-Fou מדיה וקבצים בנושא ואנדה בוויקישיתוף אתר האינטרנט הרשמי של ואנדה ואנדה, ברשת החברתית אקס (טוויטר) ואנדה, ברשת החברתית אינסטגרם אתר המועצה הכללית Wars of the Vendée, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של צרפת. אתם מוזמנים לתרום לוויקיפדיה ולהרחיב אותו.
כיפת הזהב

האם התכוונתם ל... כיפת הסלע – מבנה מוסלמי בעל כיפת זהב במרכזו של הר הבית מקדש הבאב – מקדש בהאי השוכן על מורדותיו הצפוניים של הכרמל בחיפה
שפת סתרים

שפת סתרים או לשון סתרים היא שיטה להפעלת מניפולציות על מילים מדוברות, כך שיהפכו בלתי מובנות לשומע בלתי מיומן. בשפות סתרים משתמשות קבוצות המעוניינות להסתיר את תוכן שיחותיהן מזרים. שפת הבי"ת היא דוגמה לשפת סתרים המופעלת על העברית. דוגמאות נוספות הן Pig Latin, שפת סתרים המופעלת באנגלית ובשפות נוספות (ההברה הראשונה מועברת לסוף המילה ומוסיפים אחריה "ay") ו-Verlan, המופעלת על צרפתית (החלפת סדר ההברות ויצירת אנגרמות). בכל שפה כזו משתמשים בטרנספורמציה, פשוטה בדרך כלל, להצפנת השפה המקורית. דובר מיומן מסוגל לקודד את שפתו לשפת הסתרים ולפענח דיבור בה, בקצב הדיבור הרגיל. מאזינים שאינם מכירים את מפתח ההצפנה או אינם מיומנים בשפת הסתרים יקלטו רק ג'יבריש. שפות סתרים מועברות בדרך כלל בעל פה. כתיבתן אפשרית, אך לרוב אינה מעשית, כיוון שהיא עלולה להיות מאויתת באופן בלתי אחיד, במגוון איותים. שפות סתרים משמשות לרוב ילדים, כאמצעי ליכוד קבוצתי וכמשחק מיומנות דיבור. מילים שנוצרו בשפת הסתרים עשויות להיטמע בסלנג של שפת המקור. מילים עבריות ששוקעו בשפות היהודיות שימשו לעיתים כשפת סתרים של יהודים, למניעת הבנה על ידי גויים, כגון שפת הלכודיש בכפר שופפלוך בגרמניה. ישנן שפות סתרים שהשימוש בהן כה נפוץ עד כי בפועל אינן יכולות לשמש למטרת הסתרה, שכן כמעט כל דובר של שפת המקור, גם אם אינו מיומן בדיבור בשפת הסתרים, מכיר את עקרון ההצפנה שלה. שפת הסתרים, באתר האקדמיה ללשון העברית, ‏24 באוקטובר 2012